Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti



Virallinen lehti nro C 099 , 25/04/2003 s. 0002 - 0003



Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti (2003/C 99/02) Julkaiseminen antaa kyseisen asetuksen 7 artiklassa tarkoitetun oikeuden esittää väite. Väite pyyntöä vastaan on toimitettava jäsenvaltion toimivaltaisen viranomaisen välityksellä kuuden kuukauden kuluessa julkaisemispäivästä. Koska kyseessä on suuri muutos, se on julkaistava saman asetuksen 6 artiklan 2 kohdan mukaisesti. NEUVOSTON ASETUS (ETY) N:o 2081/92 ERITELMÄN MUUTOSPYYNTÖ: 9 ARTIKLA 1. Rekisteröity nimi: Scotch Beef 2. Jäsenvaltion toimivaltainen viranomainen: Department for Environment, Food and Rural Affairs , Agrifood Exports and Regional Food Promotion Division Regional and Local Foods Branch Room 407 Nobel House, 17 Smith Square , London , SW1P 3JR United Kingdom Puhelin: (44-207) 238 66 87 Faksi: (44-207) 238 56 71 3. Pyydetyt muutokset: - Eritelmän kohta: >TAULUKON PAIKKA> - Muutokset: Kuvaus Jotta nykyinen käytäntö heijastuisi kuvauksessa paremmin, kuluttajien pakkausmerkintöjen osalta toivoma suurempi avoimuus voitaisiin ottaa huomioon ja skotlantilaisen naudanlihan laatua voitaisiin parantaa, seuraava kohta: "Nautoja, joista tuote on peräisin, kasvatetaan loppuvaiheessa vähintään kolme kuukautta, ne teurastetaan ja ruhot käsitellään nimetyllä alueella." muutetaan seuraavasti: "Naudat, joista tuote on peräisin, ovat syntyneet, niitä on kasvatettu koko niiden elinajan, ne on teurastettu ja ruhot käsitelty nimetyllä maantieteellisellä alueella. Eläinten tuotannon ja teurastuksen osalta noudatetaan eurooppalaisen standardin EN45011 (ISO Guide 65) mukaisia laadunvarmistusjärjestelmiä, jotka noudattavat myös hakijan vahvistamia standardeja, arviointimenetelmiä ja arviointikertojen määrää." Tuotantomenetelmä Tuotteen kuvaukseen edellä tehdyn muutoksen vuoksi on tarpeen muuttaa myös tuotantomenetelmän yksityiskohtia. Kun alkuperäinen hakemus esitettiin, skotlantilaista naudanlihaa myytiin jäädytettynä hyvin vähän. Vaikka tämä käytäntö ei edelleenkään ole kovin yleinen, hakija haluaisi poistaa ilmaisun "ainoastaan tuoreita tai jäähdytettyjä tuotteita voidaan myydä", jotta skotlantilaista naudanlihaa voidaan jalostajien niin halutessa myydä jäädytettynä. Tämän vuoksi nykyinen kohta: "Nautojen loppukasvatus tapahtuu Skotlannissa vähintään kolmen kuukauden ajan. Eläimet teurastetaan ja ruhot käsitellään vahvistetun määritelmän mukaisesti. Ainoastaan tuoreita tai jäähdytettyjä tuotteita voidaan myydä." muutetaan seuraavasti: "Naudat syntyvät ja niitä kasvatetaan koko niiden elinajan nimetyllä maantieteellisellä alueella. Eläinten tuotannon ja teurastuksen osalta noudatetaan eurooppalaisen standardin EN45011 (ISO Guide 65) mukaisia laadunvarmistusjärjestelmiä, jotka noudattavat myös hakijan vahvistamia standardeja, arviointimenetelmiä ja arviointikertojen määrää. Eläimet teurastetaan ja ruhot käsitellään vahvistetun eritelmän mukaisesti kyseisellä alueella."